b'\n_START_ARTICLE_\n.si\n_START_SECTION_\nZgodovina domene .si\n_START_PARAGRAPH_\n1992: .si vpisana v korenski stre\xc5\xbenik_NEWLINE_1992: Vse domene slovenskih subjektov, ki so bile registrirane pod vrhnjo domeno .yu, se prenesejo pod .si. Torej ni prve domene pod .si, prvih je kar deset: ki.si, arnes.si, aster.si, ijs.si, zrc-sazu.si, izum.si, pasadena.si, _NEWLINE_hermes.si, uni-lj.si, uni-mb.si_NEWLINE_1996: Register.si pripravi prva pisna pravila za registracijo domen pod .si. Vse do 31.3.2005 veljajo stroga pravila: nosilec domene je lahko le slovenski poslovni subjekt, ki lahko registrira le eno domeno za nedolo\xc4\x8den \xc4\x8das,   _NEWLINE_domena je brezpla\xc4\x8dna._NEWLINE_2001: Registriranih prvih 10.000 domen .si. _NEWLINE_2005: Register vzpostavi avtomatiziran sistem za registracijo domen, nosilci lahko domene registrirajo in podalj\xc5\xa1ujejo izklju\xc4\x8dno preko registrarjev. Nosilci lahko registrirajo poljubnih 20 domen, zato je uveden tudi Postopek za_NEWLINE_alternativno re\xc5\xa1evanje domenskih sporov (ARDS). Domena ni ve\xc4\x8d brezpla\xc4\x8dna._NEWLINE_2010: IDN in 2-znakovne domene pod .si._NEWLINE_2011: .si je podpisana z DNSSEC._NEWLINE_2012: Registriranih prvih 100.000 domen .si. _NEWLINE_2016: Registriran uradni logotip domene .si_NEWLINE_2019: Do julija 2019 je bilo registriranih pribli\xc5\xbeno 132.700 domen .si\n_START_SECTION_\nZanimivosti o domeni .si\n_START_PARAGRAPH_\n- Do pridobitve slovenske vrhnje domene se je uporabljal jugoslovanski naslovni prostor .yu. _NEWLINE_- \xc2\xbbSosedi\xc2\xab\xc2\xa0.si na internetu sta .sh (Sveta Helena, otok v Atlantskem oceanu in pripada Zdru\xc5\xbeenem Kraljestvu) in .sj (Spitsbergi, angl. Svalbard, oto\xc4\x8dje v Arkti\xc4\x8dnem oceanu, norve\xc5\xa1ka pokrajina). _NEWLINE_- Ime domene je lahko sestavljeno iz najve\xc4\x8d 63 ASCII znakov. Trenutno ime najdalj\xc5\xa1e domene .si vsebuje kar 55 znakov (\xc5\xa1teto brez kon\xc4\x8dnice .si).'